Kirjoita tähän As Oy Nimi ASUKASTIEDOTE

Click here to enter a date.

Hallitse lämpöolot talvipakkasella

Asunnon lämmitys toimii oikein, vaikka lämmityspatteri ei aina olekaan hehkuvan punainen. Itse asiassa lämpöpatterin on oltava joskus kylmä, jos se on varustettu termostaattisella patteriventtiilillä tai ulkoilman lämpötila on yli 12 °C.

Meistä jokainen voi omalta osaltaan edesauttaa lämmitysjärjestelmän oikeaa toimintaa:

* Hanki huonelämpömittari ja sijoita se oleskelualueelle. Seuraa huonelämpötiloja ja ilmoita taloyhtiön edustajalle, jos lämpötilat ovat liian korkeita tai liian alhaisia.
  + Asuinhuoneissa sopivat huoneilman lämpötilat ovat yleensä 20–22 °C, makuuhuoneessa 18–20 °C
* Jos huoneessa on kuuma, säädä ensin patteritermostaatti pienemmälle. Älä tuuleta lämpöä turhaan ulos!
* Lämmityspatterin ei kuulu olla lämmin jatkuvasti.
  + Termostaattisella patteriventtiilillä varustetun patterin ei pidä olla lämmin, jos huonelämpötila on yli 23–24 °C.
  + Jos lämpöpatterin yläosa on lämmin, toimii patteri oikein. Tällöin patteriin tulevan putken ja siitä lähtevän putken välillä on lämpötilaero. Kesällä tätä lämpötilaeroa ei saa tuntua.
  + Jos patterin alaosa on jatkuvasti lämmin ja yläosa kylmä, on patterissa ilmaa. Ilmaustarpeesta kertoo myös loriseva ääni. Ota yhteyttä taloyhtiön edustajaan: patteri/lämmitysverkosto on ilmattava.
* Älä peitä termostaattista patteriventtiiliä tai lämpöpatteria huonekaluilla, verhoilla tms.   
  Huoneilman tulee päästä termostaatin ympärille, jotta huoneilman lämpötilan säätö onnistuisi parhaalla mahdollisella tavalla.
* Käännä patteritermostaatti muutaman kerran kiinni ja auki keväällä, kesällä ja syksyllä, jotta se ei jumitu.
* Pidä kylmien tilojen, esimerkiksi parvekkeen, ovet kunnolla suljettuina.

**Kysy lisätietoja isännöitsijältä tai oman taloyhtiösi Energiaekspertiltä!**

Lisää yhteystiedot Lisää yhteystiedot